Teżori Artistiċi fil-Bażilika Elenjana Inkompli fejn ħallejt fl-artiklu tiegħi tas-sena li għaddiet fejn tajt ħarsa fejn uħud mill-Opri Sagri Artistiċi li niltaqgħu magħhom fil-Bażilika ta' Sant'Elena kif ukoll fil-Mużew li hemm magħha. Opra imponenti li timla l-ħajt tal-Kappellun tan-naħa tax-xellug tal-Artal Maġġur tal-Bażilika huwa l-Kurċifiss li hemm fil-gwarniċun ta' fuq l-Artal. Dan il-Kurċifiss kien inġieb mill-Knisja l-qadima ta' Santa Marija fis-sena 1747 fejn kien fuq wieħed mill-Artali. Fl-isfond tal-Kurċifiss hemm pittura kbira li fiha jidhru l-Madonna u San Ġwann bilwieqfa fuq kull naħa tal-Kurċifiss li hija xogħol tal-Artist Francesco Zahra li : għamel fis-sena 1754. Fuq il-Gwarniċ li fih hemm il-Kurċifiss hemm kwadru ieħor li fih jidher il-Missier Etern. Dan huwa wkoll xogħol ta' Francesco Zahra, it-tabernaklu tal-fidda fil-Kappella tas-Ssmu Sagrament Il-kanċell tal-irħam tal-Kappella tas-Ssmu Sagrament Il-grada tal-bronż L-artal tal-Kappella tas-Ssmu Sagrament armat għall-festa Fil-Kappella tas-Ssmu Sagrament jolqot l-għajn it-Tabernaklu tal- fidda. Kien tpoġġa fil-post fis- sena 1949, inħadem f'Birkirkara stess minn Vincenzo Sammut fuq 1 disinn ta' Kalkariż ieħor l-Artist u Dekoratur Ġużeppi Briffa. Fost l-opri oħrajn f'din il-Kappella : : - hemm. il-balavostrat tal-irħam Naħa tal-bankun tal-vara titulari ta' Sant'Elena skulturat b'ħafna xogħol delikat flimkien — mal-grada tal-bronż, xogħol li sar fis-sena 1959. Waqt il-jiem tal-Festa jintrama vintartal tal-fidda li kien inħadem mill-aħwa Arġentiera Busuttil. 1 Meta l-istatwa titulari ta' Sant'Elena tkun fil-Korsija tal-Bażilika kif jgħidu bosta nies li jżuru l-Knisja matul dawk il-jiem, din timla ' l-Knisja. Dan bir-raġun għaliex hija meqjusa bħala statwa monumentali, Dan il-fatt forsi jnaqqas xi ftit minn dak li fih il-bankun li tkun fuqu l-istatwa. Dan il-bankun flimkien mal-bradella ġew imżanżna fis-sena 1954. Inħadmu fuq id-disinn ta' Toussaint Busuttil. Ħadem ix-xogħol tal-injam l-imgħallem Pietru Pawl Muscat magħruf bħala Ta' Mas. Ix-xogħol tal-iskultura sar minn Emanuel Buhagiar filwaqt li x-xogħol tal-bronż inħadem minn Vincenzo Apap fil-fonderija ta' Vincenzo Sammut f'Birkirkara stess. Naħ'oħra tal-bankun tal-vara titulari ta' Sant'Elena Mal-ħitan għoljin tas-Sagristija tal-Knisja hemm numru ta' kwadri b'ritratti ta' numru ta' Preposti, Kanonċi u Qassisin li f'xi żmien kienu mexxew lill-poplu Karkariż. Dawn il-kwadri ssib bħalhom wkoll fil-Mużew u fl-Awla Kapitulari. Dawn in-nies li naraw f'dawn il-kwadri huma wkoll teżori importanti għall-poplu Karkariż. Dawn huma nies li kitbu l-Istorja Glorjuża tal-Kolleġġjata kemm bil-ħidma spiritwali kif ukoll bil-ħidma materjali tagħhom biex il-turn din il-Bażilika Elenjana hija mogħnija b'tant opri sagri sbieħ. IL-FESTA T-TAJBA LIL KULĦADD.